Eus un draig all em eus dalchet soñj. Birvilhet e oan gant karr-tan tiegezh an embreger-se : un  Talbot. An oto-se a oa ar brasañ eus an dud o trougveskañ anezhañ gant ar Citroen 11 pe 15 CV. Dont a rae an itron da stal-ispisiri ma mamm. Ha me eno a-wechoù da reiñ skoaz. Sed aze ma mamm o lavaret dezhi : Sot eo ma faotr Yann gant ho karr. Ha me o klask displegañ : an Talbot a oa anezhañ ur charr eus ar chentañ !